Në Siçili mund të jetë regjistruar temperatura më e lartë ndonjëherë në të gjithë Europën.
Autoritetet italiane thonë se termometri shënoi 48.8 gradë celciues ditën e mërkurë pranë qytetit Sirakuza të këtij ishulli.
Raportimi është bërë nga autoritetet vendore, ndërkohë që ai duhet të verifikohet nga Organizata Botërore e Meteorologjisë.
Sipas kësaj organizate, rekordi aktual mbahet me 48 gradë celcius, regjistruar në Athinë në vitin 1977.